Veststeinen naturreservat

Veststeinen naturreservat består av en øy og noen holmer utenfor Bremangerlandet i Bremanger kommune. Området ble vernet 28. mai 1993 og inngår i verneplan for sjøfugl. Fra og med 1. april til og med 31. juli er det forbud mot ilandstiging. Verneforskriften sier at formålet med vernet er «å gje sjøfuglane gode og trygge livsvilkår og å ta vare på ein viktig hekke-, trekk- og rastelokalitet for sjøfugl med naturleg tilhøyrande vegetasjon og dyreliv.» Påviste hekkende arter inkluderer havhest, toppskarv, grågås, ærfugl, tjeld, krykkje, gråmåse, sildemåse, svartbak, alke, lomvi, lunde og teist. Området er et viktig vinterområde for bl. annet ærfugl, svartand og skarv. Referanser